શહેરના રાધનપુર રોડ ઉપર પ્રથમવાર સોમનાથ મિત્ર મંડળ અને સમસ્ત રાધનપુર રોડ પરિવાર દ્વારા શ્રાવણ માસમાં શિવકથાનું આયોજન કરાયું હતું. તેમજ કથાના પ્રરથમ દિવસથી કથામાં આવતો લોકફાળો અબોલા પશુઓ માટે ખર્ચ કરવાનું જાહેર કરાયું હતું. બીજી બાજુ આ શિવકથા દરમિયાન રૂ.777777 જેટલી માતબર રકમનો લોકફાળો એકત્રિત થયો હતો. જેને અબોલા પશુ-પક્ષીઓના લાભાર્થે મંગળવારે શિવકથા કમિટીના સભ્યો દ્વારા આ લોકફાળાની રકમને પાંચોટ સ્થિત અને વર્ષોથી મુંગા પશુ-પક્ષીની સેવા કરતી સંસ્થા શિવગંગા એનિમલ હેલ્પલાઇનને દાન આપ્યું.